Liina Saari

Liina Saari (sündinud 30. aprillil 1951) on eesti ooperilaulja (sopran) ja näitleja.

Lauljadiplomi sai ta 1981. aastal Tallinna Konservatooriumist, kus õppis Ester Lepa ja Linda Sauli käe all. Saari on täiendanud end Lydia Styx-Agosti (Itaalia) ja Harry van der Kampi (Holland) meistrikursustel. 

Liina Saari on olnud aastaid rahvusooperi Estonia solist. Solistina on ta esinenud ka muude muusikakollektiivide, näiteks Tallinna Kammerkoori ja Tallinna Keelpillikvarteti kontsertidel. 

Tänapäeval esineb ta vanamuusikakvarteti Tallinn Baroque koosseisus. 

Liina Saari on mänginud telelavastuses „Leedi Windermere'i lehvik“ (Leedi Agatha, ETV, 1974) ja mitmes Raadioteatri lavastuses.

Eesti ooperilauljad
sündinud 1951